钦定古今图书集成/明伦汇编/官常典/第641卷 > 晋
## 钦定古今图书集成/明伦汇编/官常典/第641卷 > 晋

晋州置别驾，治中从事、诸曹从事等员。

按《晋书职官志》，“州置别驾、治中从事、诸曹从事等员。
中郡州上及江阳、朱提郡，郡各置部从事一人，小郡
亦置一人。又有主簿、门亭长、录事、记室、书佐、诸曹佐
守从事、武猛从事等，凡吏四十一人，卒二十人。诸州
边远或有山险滨近寇贼羌夷者，又置弓马从事五
十馀人。徐州又置淮海，凉州置河津，诸州置都水从
事各一人。凉、益州置吏八十五人，卒二十人。荆州又
置盐佃督一人。”